# Asmild Kirke

### Fra Wikipedia, den frie encyklopædi

Du har nye beskeder (forskel fra næstsidste redigering).

Asmild Kirke
Bygget | Ca. 1090
Stift | Viborg Stift
Provsti | Viborg Domprovsti
Pastorat | Asmild-Tapdrup Pastorat
Sogn | Asmild Sogn
Kommune | Viborg Kommune
Websted | www.asmildkirke.dk/

Asmild Kirke blev ved reformationen sognekirke for Asmild Sogn. Kirkens oprindelige navn var Sct. Margrethe Kirke, men op til vor egen tid har man lokalt omtalt kirken som Asmild Klosterkirke.

I 1990 fejrede kirken sit 900 års jubilæum, men skønnes at kunne være ældre idet murene, udover at være bygget af granitkvadre, også er fremstillet af kildekalk samt tuf. Ved senere ændringer er anvendt munkesten og teglsten.

Kirken har i begyndelsen bestået af et langt skib med et højre samt venstre sideskib. Arkadebuer har forbundet bygningerne disse er efterfølgende tilmuret, men er endnu synlige i nord og syd vægge. Oprindelig havde kirken to tårne mod vest. Ca. år 1350 er såvel tårne samt sydlige sideskib nedrevet.

Efterfølgende er et enkelt tårn opført. I 1500-tallet er det nordlige sideskib revet ned. Et våbenhus er bygget til i 1924.

Den 20. oktober 1132 skete et drab i kirken. Viborgs daværende biskop Eskild blev myrdet foran alteret af mænd som var trængt ind. Mordet kunne være politisk begrundet, idet der var uro i landet, Erik 2. Emune var på det tidspunkt endnu ikke konge - men i oprør mod Kong Niels. Mordet blev ikke opklaret, ligesom biskoppens eventuelle rolle forblev ukendt.

Fra ca. 1170 var kirken en del af et kloster for nonner under Augustinerordenen.

I pulpituret er i 1700-tallet malet billeder af ni oldenborgske konger, kun Christian 2. er udeladt. Billederne er udført af maleren Jens Thrane.

Inventaret er i renæssancestil. Stolestaderne er forsynet med udskårne gavle. Prædikestol og altertavle har smukke billedskærerarbejder. Kirken har romansk granit døbefont med enkel slynget udsmykning.

## [redigér] Litteratur

- Viborg by og egn Før & Nu VII, af Helmuth Spanggård, 2002
- Vore gamle kirker og klostre, af Gorm Benzon, 1973

Koordinater: 56° 26′ 49″ N, 9° 25′ 30″ Ø

| Denne artikel om en kirke kan blive bedre, hvis der indsættes et (bedre) billede. Du kan hjælpe ved at afsøge Commons for et passende billede eller selv skyde et, lægge det på Commons med en af de tilladte licenser og indsætte det i artiklen.

Hentet fra "http://da.wikipedia.org../../../a/s/m/Asmild_Kirke_fa9d.html"

Kategorier: Kirkebillede savnes | Kirker i Viborg Stift | Kirker i Viborg Amt

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg